Kapingssindikaat in Gauteng vasgetrekTwee polisiebeamptes en ses mans, wat glo deel is van ŉ kapingssindikaat in Gauteng, is Woensdagoggend in Soweto in hegtenis geneem. Kaptein Paul Ramaloko, ‘n woordvoerder van die Valke, sê die verdagtes is in Protea Glen, Jabulani en Naledi vasgetrek. “Ons het ook lasbrief vir inhegtenisname vir nog ŉ polisieman en ŉ man wat in die stadium nog soek is,” het hy gesê. Die verdagtes word verbind met verskeie kapings in die Wes-Rand en moet Donderdag in die Protea-landdroshof verskyn op aanklagte van diefstal en kapings. Die polisiebeamptes staar addisionele klagtes van korrupsie en dwarsboming van die gereg in die gesig.